Vei circula mai ușor la vară, dacă vei avea certificat de vaccinare. Cum va fi acest document și ce informații va conține.
Comisia Europeană merge înainte cu proiectul pașaportului verde, care va include și alte informații pe lângă imunizare. Documentul va fi în principiu digital, disponibil pe telefon. Comisia vrea să pună acest pașaport în circulație în iunie.
Europenii vor circula mai ușor la vară, dacă vor avea certificatele de vaccinare. Comisia Europeană merge înainte cu proiectul pașaportului verde, care va include și alte informații pe lângă imunizare.Propunerea concretă va veni din partea Comisiei Europene, care pregătește pentru miercuri un draft de proiect privind acest pașaport de vaccinare. Scopul său este să faciliteze deplasările turiștilor care au fost imunizați împotriva SARS-CoV-2, după cum a spus comisarul pentru piața internă, Thierry Breton.Documentul va fi în principiu digital, disponibil pe telefon, dar oficialii de la Bruxelles spun că se va putea scoate și pe hârtie.Acest certificat sanitar va fi disponibil în toate limbile comunitare, pe lângă engleză, și va avea un cod QR, pentru accesarea rapidă a datelor. Nu se știe exact care vor fi informațiile pactate de statele membre, dar purtătorul va avea pe acest document dovada vaccinării contra Covid-19 sau rezultatele testelor.În ciuda temerilor că ar putea produce discriminare, cei care au acest certificat vor avea în mod sigur un acces mai ușor la destinațiile turistice pregătite de touroperatori.Ce va conține pașaportul COVIDCe șanse sunt să ajungem la imunizarea propusă înainte de vară?Comisia vrea să pună acest pașaport în circulație în iunie și, într-adevăr, veștile care vin de la AstraZeneca nu sunt pe placul oficialilor.În Uniunea Europeană au fost administrate peste 48 de milioane de doze, mai puțin de jumătate față de Statele Unite ale Americii, care au trecut 101 milioane de injecții și dublu față de Marea Britanie."Se lucrează pentru ca certificatul sanitar să fie realizat înainte de luna iunie. Primordial este să se facă totul pentru a menţine sezonul turistic“, spune Thierry Breton, comisarul european pentru Piaţa Internă.